ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

# CONSILIUL LOCAL

##### P R O I E C T

**HOTĂRÂRE**

**pentru modificarea și completarea Regulamentului de organizare, exploatare și atribuire a locurilor de parcare în parcările de domiciliu din Municipiul Câmpulung Moldovenesc, aprobat prin** **Hotărârea Consiliului Local al Municipiului Câmpulung Moldovenesc nr. 164 din 28.11.2017**

Consiliul Local al Municipiului Câmpulung Moldovenesc, întrunit în ședința ordinară din .......12.2022,

Având în vedere:

- Referatul de aprobare al primarului municipiului Câmpulung Moldovenesc, înregistrat la nr. \_\_\_\_\_\_\_\_\_\_\_\_\_\_;

- Raportul de specialitate Direcției tehnice și urbanism din cadrul Primăriei municipiului Câmpulung Moldovenesc, înregistrat la nr. \_\_\_\_\_\_\_\_\_\_\_\_\_\_\_;

- Raportul de specialitate Direcției economice din cadrul Primăriei municipiului Câmpulung Moldovenesc, înregistrat la nr. \_\_\_\_\_\_\_\_\_\_\_;

- Raportul de specialitate Compartimentului juridic din cadrul Primăriei municipiului Câmpulung Moldovenesc, înregistrat la nr.\_\_\_\_\_\_\_\_\_\_\_\_\_\_\_\_;

- Prevederile art. 3 alin. (1) lit. i) și art. 5 pct. 2 lit. j) din Ordonanța Guvernului nr. 71/2002 privind organizarea și funcţionarea serviciilor publice de administrare a domeniului public și privat de interes local, cu modificările și completările ulterioare;

- Prevederile art. 52 din Hotărârea Consiliului Local al municipiului Câmpulung Moldovenesc nr. 164/28.11.2017 pentru aprobarea Regulamentului de organizare, exploatare și atribuire a locurilor de parcare în parcările de domiciliu din Municipiul Câmpulung Moldovenesc;

În temeiul art. 129 alin. (2) lit. d), alin. (7) lit. p), art. 140 alin. (1) și art. 196 alin. (1) lit. a), din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E:**

**Art.I.** Regulamentul de organizare, exploatare și atribuire a locurilor de parcare în parcările de domiciliudin Municipiul Câmpulung Moldovenesc, aprobat prin HotărâreaConsiliului Local al Municipiului Câmpulung Moldovenesc numărul 164 din 28.11.2017 se modifică și se completează, după cum urmează:

**1. Alineatul (2) al articolului 12 se modifică și va avea următorul cuprins:**

,, (2) În cazul în care după procedurile de atribuire/licitare rămân locuri de parcare, acestea se pot atribui proprietarilor de locuințe/locatarilor din imobilele apropiate parcărilor de domiciliu amenajate, precum și instituțiilor publice și angajaților acestora."

**2. Alineatul (2) al articolului 14 se modifică și va avea următorul cuprins:**

,,(2) Titularul permisului de parcare poate solicita prelungirea perioadei de valabilitate a acestuia. În acest sens, se va prezenta la Compartimentul transport auto și monitorizare parcări la cel mult 30 zile după expirarea perioadei de valabilitate, în vederea achitării taxei aferente locului de parcare, respectiv taxa de bază sau valoarea taxei licitate după caz, cu următoarele documente:

* dovada dețineri sau dreptul de utilizare a autoturismului: certificatul de înmatriculare (cu I.T.P. valabil), contractul de leasing sau comodat;
* permisul de parcare pentru parcarea de domiciliu;
* chitanţa în baza căreia s-a prelungit perioada de valabilitate a permisului pentru locul de parcare."

**3. La articolul 14****, după alineatul (3) se introduce un nou alineat, alineatul (4), care va avea următorul cuprins:**

,,(4) După expirarea perioadei de valabilitate, permisul pentru locul de parcare atribuit prin procedura de licitație poate fi prelungit la cerere la tariful stabilit în urma adjudecării licitației. Dacă în termen de 30 zile de la data expirării perioadei de valabilitate a permisului nu există o solicitare de prelungire a acestuia, locul de parcare devine disponibil și se va atribui în condițiile prezentului regulament."

**4. Litera d) de la alineatul (1) al articolului 42 se modifică și va avea următorul cuprins:**

,,**d)** să staționeze pe locurile de parcare de domiciliu atribuite în baza permisului de parcare valabil și numai pe locul marcat și numerotat.

**5. Litera e) a articolului 43 se abrogă.**

**6. . Articolul 50 se modifică și va avea următorul cuprins:**

**,,**Art.50. (1) Permisele de parcare sunt valabile numai pentru autoturismele cu numerele de înmatriculare pentru care au fost eliberate.

(2) În situația în care titularul permisului nu folosește locul de parcare atribuit pentru o perioadă scurtă de timp (lipsa de la domiciliu / autovehicul aflat în service), pe locul de parcare se poate parca un alt autoturism, dar numai cu acordul proprietarului care deține un permis de parcare valabil.

**Art.II.** Celelalte prevederi din Regulamentul de organizare, exploatare și atribuire a locurilor de parcare în parcările de domiciliudin Municipiul Câmpulung Moldovenesc, aprobat prin Hotărârea Consiliului Local al municipiului Câmpulung Moldovenesc nr. 164/28.11.2017, astfel cum a fost modificat și completat prin Hotărârea Consiliului Local al municipiului Câmpulung Moldovenesc nr. 89/25.07.2019, rămân aplicabile.

**Inițiator,**

**P R I M A R ,**

**Negură Mihăiță**